ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারত, কোভিড – ১৯ এর টিকা দেওয়ার নিরিখে তৃতীয় সর্বোচ্চ দেশ
কোভিড – ১৯ এর টিকা ৫৭.৭৫ লক্ষের বেশি দেওয়া হয়েছে
গত ৯ মাসে ২৪ ঘন্টায় দৈনিক মৃত্যুর সংখ্যা সব থেকে কম – ৮০
গত ২৪ ঘন্টায় ১৭টি রাজ্য ও কেন্দ্রশাসিত অঞ্চল থেকে মৃত্যুর কোনো খবর নেই
নতুন দিল্লি, ০৭ই ফেব্রুয়ারী, ২০২১
ভারতে কোভিড – ১৯ এর টিকা দ্রুতহারে দেওয়া হচ্ছে। এপর্যন্ত হিসেবে মার্কিন যুক্তরাষ্ট্র ও ব্রিটেনের পরেই ভারতে সব থেকে বেশি টিকাকরণ হয়েছে।
১২টি রাজ্যে ২ লক্ষেরও বেশি মানুষ টিকা পেয়েছেন। উত্তর প্রদেশে এপর্যন্ত ৬,৭৩,৫৪২ জনকে টিকা দেওয়া হয়েছে।
৭ই ফেব্রুয়ারী সকাল ৮টা পর্যন্ত প্রাপ্ত তথ্য অনুযায়ী দেশে ৫৭,৭৫,৩২২ জনকে টিকা দেওয়া হয়েছে। এর মধ্যে ৫৩,০৪,৫৪৬ জন স্বাস্থ্যকর্মী ও ৪,৭০,৭৭৬ জন প্রথম সারির কর্মী। এর মধ্যে আন্দামান ও নিকোবর দ্বীপপুঞ্জে ৩১৬১ জন, আসামে ৮৭,২৬৯ জন, ত্রিপুরায় ৪০,৩৪৭ জন ও পশ্চিমবঙ্গে ৩,৫৪,০০০ জনকে টিকা দেওয়া হয়েছে।
গত ২৪ ঘন্টায় ৩,৫৮,৪৭৩ জনকে টিকা দেওয়া হয়েছে।
দেশে গত ৯ মাসের মধ্যে ১ দিনের হিসেবে মৃত্যুর সংখ্যা সব থেকে কম – ৮০ জন। আজকের হিসেবে মোট সংক্রমিত চিকিৎসাধীন ১,৪৮,৭৬৬ জন। ভারতে মোট সংক্রমিতের ১.৩৭ শতাংশ এই মুহুর্তে চিকিৎসাধীন। দেশে মোট ১,০৫,২২,৬০১ জন আরোগ্য লাভ করেছেন। কোভিড মুক্তির হার ৯৭.১৯ শতাংশ। ১২,০৫৯ জন গত ২৪ ঘন্টায় নতুন করে সংক্রমিত হয়েছেন। এই সময়ে ১১,৮০৫ জন আরোগ্য লাভ করেছেন।
৬টি রাজ্য ও কেন্দ্রশাসিত অঞ্চল থেকে মোট সুস্থ হয়ে ওঠা ৮১.০৭ শতাংশ মানুষ বাস করেন। কেরালায় ১ দিনে ৬১৭৮ জন, মহারাষ্ট্রে ১৭৩৯ জন ও তামিলনাডুতে ৫০৩ জন গত ২৪ ঘন্টায় সুস্থ হয়ে উঠেছেন।
নতুন সংক্রমিতদের মধ্যে ৮৪.৮৩ শতাংশ ৬টি রাজ্য ও কেন্দ্রশাসিত অঞ্চলে বাস করেন। নতুন করে কেরালায় ৫৯৪২ জন, মহারাষ্ট্রে ২৭৬৮ জন ও কর্ণাটকে ৫৩১ জন সংক্রমিত হয়েছেন।
গত ২৪ ঘন্টায় ৭৮ জন সংক্রমিত মারা গেছেন। এর মধ্যে ৫টি রাজ্য ও কেন্দ্রশাসিত অঞ্চলে মোট মৃত্যু হয়েছে ৬৯.২৩ শতাংশ । মহারাষ্ট্রে ২৫ জন, কেরালায় ১৬ জন ও পাঞ্জাবে ৫ জন মারা গেছেন। ১৭টি রাজ্য ও কেন্দ্রশাসিত অঞ্চল থেকে গত ২৪ ঘন্টায় মৃত্যুর কোনো খবর পাওয়া যায় নি। এই রাজ্য ও কেন্দ্রশাসিত অঞ্চলগুলি হল : হরিয়ানা, গোয়া, জম্মু – কাশ্মীর, ঝাড়খন্ড, পুডুচেরি, মেঘালয়, নাগাল্যান্ড, লাক্ষাদ্বীপ, আসাম, মণিপুর, সিকিম, আন্দামান ও নিকোবর দ্বীপপুঞ্জ, লাদাখ, মিজোরাম, অরুণাচলপ্রদেশ, ত্রিপুরা এবং দাদরা, নগর হাভেলী, দমন ও দিউ।
প্রধানমন্ত্রীরদপ্তর
প্রধানমন্ত্রী গুজরাটে পিএমজেএওয়াই-এমএ যোজনা প্রকল্পে আয়ুষ্মান কার্ড বিতরণের সূচনা করবেন
নয়াদিল্লি, ১৬ অক্টোবর, ২০২২
প্রধানমন্ত্রী শ্রী নরেন্দ্র মোদী ভিডিও কনফারেন্সিং-এর মাধ্যমে ১৭ অক্টোবর বিকেল ৪টের সময় গুজরাটে পিএমজেএওয়াই-এমএ প্রকল্পে আয়ুষ্মান কার্ড বিতরণের সূচনা করবেন।
গুজরাটের মুখ্যমন্ত্রী থাকাকালীন আর্থিকভাবে পিছিয়ে পড়া অসুস্থ ব্যক্তিদের চিকিৎসার জন্য শ্রী মোদী ২০১২ সালে মুখ্যমন্ত্রী অমৃতম  প্রকল্পের সূচনা করেন। ২০১৪ সালে এমএ বা মা প্রকল্পের পরিধির বিস্তার ঘটানো হয়। সেই সময় যেসব পরিবারের বার্ষিক আয় ৪ লক্ষ টাকার মধ্যে তারা এই প্রকল্পের আওতায় আসেন। পরবর্তীতে এই প্রকল্পের নাম হয় মুখ্যমন্ত্রী অমৃতম বাৎসল্য যোজনা। সেই সময় প্রকল্পের সুযোগ যাতে আরো অনেকে পান, সেই উদ্যোগ নেওয়া হয়।
এই প্রকল্পের সাফল্যে উৎসাহিত হয়ে ২০১৮ সালে শ্রী মোদী, আয়ুষ্মান ভারত প্রধানমন্ত্রী জন আরোগ্য যোজনা -র সূচনা করেন। এটি বিশ্বের বৃহত্তম স্বাস্থ্য বীমা প্রকল্প। এই প্রকল্পে যোগ দেবার ক্ষেত্রে পরিবারের সদস্য সংখ্যা বা বয়সের ঊর্ধ্বসীমা নেই। প্রাথমিক চিকিৎসা বা হাসপাতালে ভর্তি হয়ে চিকিৎসা౼ যেকোন চিকিৎসাতেই প্রত্যেক পরিবার ৫ লক্ষ টাকা পর্যন্ত বীমার সুবিধা পাবে। এবি-পিএমজেএওয়াই-এর সূচনার পর গুজরাটের “মা”/ ‘মুখ্যমন্ত্রী অমৃতম বাৎসল্য যোজনা[টিকে এই প্রকল্পের সঙ্গে যুক্ত করা হয়। ২০১৯ সালে প্রকল্পটির নাম হয় পিএমজেএওয়াই-এমএ প্রকল্প। মুখ্যমন্ত্রী অমৃতম বাৎসল্য এবং এবি-পিএমজেএওয়াই প্রকল্পের সুবিধাভোগীরা পিএমজেএওয়াই-এমএ কার্ড পাবেন।
আগামীকাল প্রধানমন্ত্রী এই কার্ড বিতরণের সূচনা করবেন। অনলাইনে গ্রাহক পরিচিতি যাচাইয়ের পর  জাতীয় স্বাস্থ্য কর্তৃপক্ষের প্যানেলভুক্ত সংস্থাগুলি গুজরাট জুড়ে সুবিধাভোগীদের বাড়িতে গিয়ে কার্ডটি পৌঁছে দেবে। ৫০ লক্ষ রঙিন আয়ুষ্মান কার্ড এরজন্য তৈরি করা হয়েছে।
PG/CB/NS
(
প্রধানমন্ত্রীরদপ্তর
শ্রী সোলি সোরাবজির প্রয়াণে প্রধানমন্ত্রীর শোকপ্রকাশ
নয়াদিল্লি, ৩০ এপ্রিল, ২০২১
প্রধানমন্ত্রী শ্রী নরেন্দ্র মোদী বিশিষ্ট আইনজীবী শ্রী সোলি সোরাবজির প্রয়াণে শোকপ্রকাশ করেছেন।
এক ট্যুইটে শ্রী মোদী বলেছেন, “শ্রী সোলি সোরাবজি ছিলেন এক বিচক্ষণ আইনজীবী ও বিজ্ঞ ব্যক্তিত্ব। আইনের মাধ্যমে তিনি দরিদ্র ও পিছিয়ে পড়া শ্রেণীর মানুষের সাহায্যে সর্বদাই অগ্রভাগে থেকে নেতৃত্ব দিয়েছেন। ভারতের অ্যাটর্নি জেনারেল হিসেবে তাঁর কার্যকালের মেয়াদ চিরস্মরণীয় হয়ে থাকবে। তাঁর প্রয়াণে দুঃখিত। তাঁর পরিবার ও অনুগামীদের প্রতি আমার সমবেদনা।”
SC/BD/DM/
(
কৃষিমন্ত্রক
কৃষি ও কৃষক কল্যাণ প্রতিমন্ত্রী শ্রী পুরুষত্তম রুপালা Govt e-Marketplace  বা সরকারি ই-মার্কেটপ্লেস পোর্টাল-এ বাঁশ বাজারের ওয়েব পেজ চালু করেছেন
নতুন দিল্লি, ০৩ জুন, ২০২১
জাতীয় বাঁশ মিশন এবং সরকারি ই-মার্কেটপ্লেস  একসঙ্গে বাঁশের সামগ্রী  বিপণনের জন্য জেএম পোর্টালে এক জানলা ব্যবস্থাপনার সুবিধা চালু করার জন্য উদ্যোগ নিয়েছে। এরই অঙ্গ হিসেবে বাঁশ জাতীয় পণ্যের জন্য একটি সুনির্দিষ্ট ‘গ্রিন গোল্ড কালেকশন’ শীর্ষক এক জানলা ব্যবস্থাপনার ওয়েব পেজের সুবিধা চালু করেছেন কেন্দ্রীয় কৃষি প্রতিমন্ত্রী শ্রী পুরুষত্তম রুপালা। বৃহস্পতিবার ভার্চুয়াল মাধ্যমে এই ব্যবস্থাপনার সূচনা করেন তিনি। এই ভার্চুয়াল অনুষ্ঠানে উপস্থিত ছিলেন কৃষি ও কৃষক কল্যাণ দপ্তরের অতিরিক্ত সচিব ডঃ অলকা ভার্গব, জেম-এর মুখ্য কার্যনির্বাহী আধিকারিক শ্রী পি কে সিং সহ মন্ত্রকের অন্যান্য শীর্ষ আধিকারিকরা।
উদ্বোধনী অনুষ্ঠানে কেন্দ্রীয় প্রতিমন্ত্রী এই ব্যবস্থাপনা চালু করার জন্য জাতীয় বাঁশ মিশন এবং জেম-এর সম্মিলিত প্রয়াসের উচ্ছ্বসিত প্রশংসা ব্যক্ত করেন। এই ব্যবস্থাপনা ক্রেতা থেকে বিক্রেতা, ছোট উদ্যোগপতিদেরও বিশেষ সাহায্য করবে বলে জানান তিনি। কেন্দ্রীয় প্রতিমন্ত্রী বলেন, দেশে বাঁশ থেকে একাধিক পণ্য সামগ্রী তৈরি করা হচ্ছে। এই পণ্যগুলি মানুষের দৈনন্দিন জীবনে নানা কাজে লেগে থাকে। সমগ্র দেশজুড়ে এই প্ল্যাটফর্মটি বাঁশ ক্ষেত্রে যুক্ত উদ্যোক্তাদের এক বিস্তৃত বিপণনের সুযোগ করে দেবে বলেও উল্লেখ করেন তিনি।
জেম এবং জাতীয় বাঁশ মিশনের এক অনন্য উদ্যোগ হলো - ‘গ্রিণ গোল্ড কালেকশন’। এর মাধ্যমে বাঁশের বিভিন্ন পণ্য, হস্ত শিল্প, কেনা-বেচার সুযোগ রয়েছে। এর ফলে গ্রাম অঞ্চলে বাঁশ ক্ষেত্রে যুক্ত কারিগর ও শিল্পীদের বিশেষ সুবিধা মিলবে। এই উদ্যোগ গ্রহণের ফলে বাঁশ জাতীয় পণ্য কেনা ও ব্যবহারে উৎসাহ যোগাবে এবং আত্মনির্ভর ভারত গঠনের পথ সুগম হবে।
CG/SS/SKD/
(Visitor Counter : 149
কৃষিমন্ত্রক
কৃষি আইনগুলি কৃষকদের সুবিধার জন্য এবং ভারতীয় কৃষি ক্ষেত্রকে শক্তিশালী করার লক্ষ্যে তৈরি করা হয়েছে- নরেন্দ্র সিং তোমর
নয়াদিল্লী, ২২ ডিসেম্বর, ২০২০
কেন্দ্রীয় কৃষি মন্ত্রী শ্রী নরেন্দ্র সিং তোমর, ফরেন করেসপন্ডেন্টস ক্লাব অব সাউথ এশিয়ার আন্তর্জাতিক মাধ্যম জগতের সদস্যদের সঙ্গে মতবিনিময় করার সময় জানিয়েছেন ভারতীয় অর্থনীতির মেরুদন্ড হল কৃষিক্ষেত্র। ২০২২ সালের মধ্যে দেশের কৃষকদের আয় দ্বিগুণ করার জন্য প্রধানমন্ত্রী নরেন্দ্র মোদীর নেতৃত্বাধীন সরকার উদ্যোগী হয়েছে। কৃষকের উৎপাদিত পণ্যের ব্যবসা ও বাণিজ্য বিল ২০২০, কৃষকদের  মূল্য আশ্বাস এবং খামার পরিষেবায় চুক্তির বিল ২০২০ ও নিত্য প্রয়োজনীয় সামগ্রী আইন ২০২০ দেশের কৃষি ক্ষেত্রের জন্য সব থেকে বড় সংস্কার। এই সংস্কারগুলি কৃষকদের বাজারের স্বাধীনতা, শিল্পোদ্যোগ, প্রযুক্তির ব্যবহারের মাধ্যমে কৃষি ক্ষেত্রে পরিবর্তন আনতে সাহায্য করবে। তিনি আরও বলেছেন, বিশ্বের সবথেকে বড় গণতন্ত্রের নীতি হল ‘সবকা সাথ, সবকা বিকাশ, সবকা বিশ্বাস’।
মত-বিনিময়ের সময় কৃষি মন্ত্রকের আধিকারিকরা কৃষি আইনগুলির বিষয়ে বিস্তারিত ব্যাখ্যা করে জানিয়েছেন এর মাধ্যমে কৃষক, ভারতীয় কৃষি ব্যবস্থার কতটা সুবিধা হবে। মন্ত্রী জানিয়েছেন নতুন এই আইনগুলি রাতারাতি গ্রহণ করা হয়নি। দু-দশক ধরে বিভিন্ন বিশেষজ্ঞদের সঙ্গে আলাপ-আলোচনার পর তাঁদের থেকে পরামর্শ এবং নানা কমিটির সুপারিশ মেনে এগুলি তৈরি করা হয়েছে। ন্যূনতম সহায়ক মূল্য প্রসঙ্গে মন্ত্রী জানিয়েছেন এটি একটি প্রশাসনিক সিদ্ধান্ত এবং এই ব্যবস্থা বজায় থাকবে। ২০২০-২১ খরিফ মরশুম সহ বিভিন্ন সময়ে মোদী সরকার ন্যূনতম সহায়ক মূল্যের পরিমাণ বহুগুণ বৃদ্ধি করার মধ্য দিয়ে এই ব্যবস্থার প্রতি তার অঙ্গীকার ব্যক্ত করেছে। মোদী সরকার কৃষকের কৃষিকাজে ব্যয় হওয়া অর্থের দেড় গুণ টাকা ন্যূনতম সহায়ক মূল্য হিসেবে নির্ধারণের যে প্রতিশ্রুতি দিয়েছিল তা বজায় রাখা হচ্ছে।
কৃষিমন্ত্রী, কৃষি ও কৃষক কল্যাণ মন্ত্রকের বিগত ৬ বছরের বিভিন্ন উদ্যোগ ও সংস্কারের কথা জানিয়েছেন। ভারতীয় কৃষি ক্ষেত্রে খাদ্য সংকট থেকে বাড়তি ফসল উৎপাদনের অবস্থায় পৌঁছানোর একটি দীর্ঘ ইতিহাস রয়েছে। সরকার তাই মনে করে অর্থনীতির মেরুদন্ডকে ঠিক রাখার জন্য কৃষক সহায়ক একটি সংস্কারের প্রয়োজন। আর তাই বিভিন্ন কৃষক বান্ধব নীতি গ্রহণ করা হচ্ছে। ২০১৯এর ফেব্রুয়ারীতে কেন্দ্র, প্রধাননমন্ত্রী কিষাণ নিধি বা পিএম-কিষাণ প্রকল্পের সূচনা করেছে। সুবিধা ভোগী কৃষকদের অ্যাকাউন্টে বছরে তিনটি কিস্তিতে মোট ৬ হাজার টাকা দেওয়া হয়। এই প্রকল্প শুরু হওয়ার পর থেকে এ পর্যন্ত ৯৬৯৭৯ কোটি টাকা দেওয়া হয়েছে। এর ফলে ১০.৫৯ কোটি কৃষক পরিবার উপকৃত হয়েছেন। কিষাণ ক্রেডিট কার্ডের মাধ্যমে পিএম-কিষাণ প্রকল্পে সুবিধাভোগীদের বিশেষ হারে ঋণের ব্যবস্থা করার উদ্যোগ নেওয়া হয়েছে। শ্রী তোমর জানিয়েছেন ২০১৫-১৬ সাল থেকে রাসায়নিক পদার্থের ব্যবহার কমিয়ে মাটির স্বাস্থ্যের উন্নতির জন্য নিমের আস্তরণযুক্ত ইউরিয়া আনা হয়েছে। এর ফলে শস্যের উৎপাদন বেড়েছে এবং কৃষিকাজ বহির্ভুত ক্ষেত্রে ইউরিয়ার ব্যবহার কমেছে। ৯ই আগস্ট কৃষি পরিকাঠামো তহবিলের সূচনা করা হয়েছে। এর সাহায্যে ফসল তোলার পর কৃষকদের মাঝারি থেকে দীঘমেয়াদী ঋণের ব্যবস্থা করা হচ্ছে। মন্ত্রী কৃষিপণ্য উৎপাদক সংগঠনের কথাও উল্লেখ করেছেন। ২৯শে ফেব্রুয়ারি শুরু হওয়া এই প্রকল্পে এ ধরণের ১০ হাজার সংগঠন তৈরি করা হবে যার জন্য বাজেট বরাদ্দ করা হয়েছে ৬৮৬৫ কোটি টাকা। আগামী ৫ বছরের মধ্যে এই কাজ শেষ করা হবে।
মন্ত্রী আবারও জোর দিয়ে বলেছেন, কৃষকদের স্বার্থের কথা বিবেচনা করেই কৃষিক্ষত্রে নতুন যুগের সুচনা করতে এই সংস্কারগুলি গ্রহণ করা হয়েছে। সরকার কৃষক সংগঠনগুলির সঙ্গে বহু আলোচনা চালিয়েছে এবং খোলা মনে প্রত্যেকটি বিষয় নিয়ে তাদের সঙ্গে আরও আলোচনা চালাতে চায়, যাতে বিবাদের নিষ্পত্তি হয়।
বিজ্ঞানওপ্রযুক্তিমন্ত্রক
ইন্ডাস্ট্রিয়াল লুব্রিকেশন নিয়ে আলোচনাসভা
কলকাতা, ৮ অগাস্ট, ২০১৯
‘ইন্ডাস্ট্রিয়াল লুব্রিকেশন’ শীর্ষক হিন্দি আলোচনাচক্রের উদ্বোধন করলেন দুর্গাপুরের সিএসআইআর-সিএমইআরআই-এর অধিকর্তা অধ্যাপক ডঃ হরিশ হিরানি। প্রধান অতিথি ছিলেন সেইল, ইসকো এবং দুর্গাপুর স্টিল প্ল্যান্টের  মুখ্য কার্যনির্বাহী আধিকারিক শ্রী এ ভি কমলাকর এবং অন্যরা। আলোচনাচক্রে যোগ দেন আইওসিএল, এইচপিসিএল, আরডিসিআইএস, সেইল-ডিএসপি, সেইল-এএসপি, পিজি এবং অন্য নামি সংস্থার প্রতিনিধিরা।
এই অনুষ্ঠানে অধ্যাপক ডঃ হরিশ হিরানি বলেন, ইন্ডাস্ট্রিয়াল লুব্রিকেশনের গুরুত্ব বর্তমান শিল্প জগতে অপরিসীম। এই পরিপ্রেক্ষিতে অত্যাধুনিক গবেষণালব্ধ প্রযুক্তি ব্যবহার করতে হবে লুব্রিকেশন প্রযুক্তির যথাযথ কার্যকারিতার জন্য। তিনি আরও বলেন, প্রত্যেককে চেষ্টা করতে হবে লুব্রিকেশন প্রযুক্তিতে স্বয়ম্ভরতা অর্জনের জন্য যাতে বিদেশি প্রযুক্তির ওপর নির্ভরতা কমে। যোগাযোগের মাধ্যম হিসেবে হিন্দির গুরুত্বের ওপর জোর দিয়ে ডঃ হিরানি বলেন, এতে ভ্রাতৃত্ববোধ এবং ঐক্য বাড়বে।
প্রধান অতিথি শ্রী এ ভি কমলাকর এই উদ্যোগের প্রশংসা করে বলেন, এই এলাকায় এই প্রথম হিন্দিতে প্রযুক্তিগত আলোচনাচক্রের আয়োজন করা হয়েছে। এর ফলে, বিজ্ঞান এবং প্রযুক্তি ক্ষেত্রে রাজভাষার গুরুত্ব বাড়বে।
CG/AP/DM
(Visitor Counter : 59
বিদ্যুৎমন্ত্রক
বিদ্যুৎ ক্ষেত্রে পারস্পরিক স্বার্থ সংশ্লিষ্ট তথ্যের আদান-প্রদানের জন্য ভারত ও মার্কিন যুক্তরাষ্ট্রের মধ্যে স্বাক্ষরিত সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লী, ১৬ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রীয় বিদ্যুৎ নিয়ামক আয়োগের, মার্কিন যুক্তরাষ্ট্রের ফেডারাল এনার্জি রেগুলেটরি কমিশনের সঙ্গে বিদ্যুৎ ক্ষেত্রে পারস্পরিক স্বার্থ সংশ্লিষ্ট বিভিন্ন তথ্য ও অভিজ্ঞতা আদান-প্রদানের জন্য সমঝোতাপত্র স্বাক্ষরের প্রস্তাবে অনুমোদন দেওয়া হয়েছে। এরফলে বিদ্যুতের বাজার এবং গ্রিডের ক্ষমতা বৃদ্ধির মতো কাজে নিয়ন্ত্রক ও নীতি নির্ধারণের কাঠামো তৈরিতে ওই সমঝোতাপত্র সহায়ক হবে।
এই সমঝোতাপত্রের ফলে যে বিষয়গুলি গুরুত্ব পাবে সেগুলি হল :
১) পারস্পরিক স্বার্থ সংশ্লিষ্ট বিদ্যুতের বিভিন্ন বিষয় চিহ্নিত করে সেগুলির বিষয়ে তথ্যের আদান-প্রদান ও নিয়ন্ত্রণের বিভিন্ন পন্থা পদ্ধতি নিয়ে আলোচনা হবে।
২) ভারতীয় সংস্থায় মার্কিন যুক্তরাষ্ট্রের এবং মার্কিন সংস্থায় ভারতীয় কমিশনার এবং কর্মচারীরা যাবেন এবং সংশ্লিষ্ট প্রতিষ্ঠানের কাজের ধারা সম্পর্কে তথ্য সংগ্রহ করবেন।
৩) সম্মেলন ও সফরের ব্যবস্থা করা হবে।
৪) পারস্পরিক স্বার্থ সংশ্লিষ্ট বিভিন্ন কর্মসূচি তৈরি করে নানা অনুষ্ঠানে অংশগ্রহণ।
৫) পারস্পরিক স্বার্থ সংশ্লিষ্ট বিভিন্ন বিষয়ে হাতেকলমে ধারণা পাওয়ার জন্য উদ্যোগ গ্রহণ, যাতে ব্যবস্থাপনা অথবা কারিগরি ক্ষেত্রে আধিকারিকরা সংশ্লিষ্ট প্রতিষ্ঠানের বিষয়ে ধারণা পান।
বৈদ্যুতিন ও তথ্যপ্রযুক্তি মন্ত্রক
গ্রামীণ ক্ষেত্রে তিন লক্ষ অভিন্ন পরিষেবা প্রদান কেন্দ্রের উদ্যোগপতিদের ব্যাঙ্কিং প্রতিনিধি হিসাবে নিয়োগ করা হবে
নয়াদিল্লি, ০৫ জুলাই ২০১৮
কেন্দ্রীয় ইলেক্ট্রনিক্স এবং তথ্য প্রযুক্তি মন্ত্রক এক বিশেষ উদ্দেশ্যসাধক ব্যবস্থার মাধ্যমে এইচডিএফসি ব্যাঙ্কের সঙ্গে, গ্রামীণ ক্ষেত্রের ৩ লক্ষ অভিন্ন পরিষেবা প্রদান কেন্দ্রের সঙ্গে যুক্ত ব্যক্তিদের ঐ ব্যাঙ্কের ব্যাঙ্কিং প্রতিনিধি হিসাবে নিয়োগের জন্য একটি চুক্তি করা হয়েছে। চুক্তিটি এইচডিএফসি-র ম্যানেজিং ডাইরেক্টর ও চেয়ারম্যান শ্রী আদিত্য পুরী এবং অভিন্ন পরিষেবা কেন্দ্রগুলির জন্য বিশেষ উদ্দেশ্যসাধক ব্যবস্থার সিইও ডঃ দীনেশ কুমার ত্যাগীর মধ্যে স্বাক্ষরিত হয়। আজ নতুন দিল্লিতে কেন্দ্রীয় ইলেক্ট্রনিক্স এবং তথ্য প্রযুক্তি দপ্তরের মাননীয় মন্ত্রী শ্রী রবিশঙ্কর প্রসাদের উপস্থিতিতে এই চুক্তিটি স্বাক্ষরিত হয়েছে।
এই চুক্তি অনুসারে, গ্রামীণ পর্যায়ে অভিন্ন পরিষেবা কেন্দ্রগুলির পরিচালকরা এইচডিএফসি ব্যাঙ্কের ব্যাঙ্কিং প্রতিনিধি হিসাবে কাজ করবেন এবং আর্থিক অন্তর্ভুক্তির লক্ষ্যে সরকারি উদ্যোগের মাধ্যমে গ্রামাঞ্চলে ব্যাঙ্কিং পরিষেবা আরও প্রসারিত করবেন। এই চুক্তির ফলে বিভিন্ন কর্মসূচিতে প্রত্যক্ষ সুবিধা হস্তান্তরের জন্য সরকারি উদ্যোগ আরও গতি পাবে। মহিলা, প্রবীণ নাগরিক এবং বিশেষভাবে সক্ষম ব্যক্তিরা এই উদ্যোগের ফলে উপকৃত হবেন। এর ফলে, মহাত্মা গান্ধী জাতীয় কর্মনিশ্চয়তাকরণ প্রকল্প এবং বিধবা, বিকলাঙ্গ এবং বয়স্কদের জন্য পেনশন সংক্রান্ত টাকা-পয়সা তোলা এবং জমা দেওয়ার কাজ আরও সহজ হবে।
ভারতের ডিজিটাল অভিযানে হাত মেলানোর জন্য কেন্দ্রীয় মন্ত্রী শ্রী প্রসাদ এইচডিএফসি-র সিইও শ্রী পুরীর বিশেষ প্রশংসা করে বলেন, এই উদ্যোগ এক বিরাট পরিবর্তনের দিশারি হয়ে উঠবে, সরকারের আর্থিক অন্তর্ভুক্তির লক্ষ্য পূরণে বিশেষ ভূমিকা নেবে এবং ডিজিটাল ভারতের সাফল্যকে আরও সংহত করবে।
এইচডিএফসি-র ব্যাঙ্কিং প্রতিনিধিরা একই সঙ্গে ব্যবসায়িক সুবিধা প্রদানকারী হিসাবেও কাজ করবেন। এরফলে, সাধারণ নাগরিক, ব্যবসায়ী, যুবক, উদ্যোগপতি, কৃষক ও মহিলারা ব্যাঙ্ক থেকে ঋণের সুবিধা পাবেন – এতে তাঁদের অর্থনৈতিক উন্নয়ন ঘটবে।
এছাড়াও, এই চুক্তির আওতায় এইচডিএফসি ব্যাঙ্ক অভিন্ন পরিষেবা প্রদান কেন্দ্রগুলির বিশেষ উদ্দেশ্যসাধক ব্যবস্থাকে, এই অর্থবর্ষের মধ্যে সারা দেশে ১ হাজারটি নির্দিষ্ট গ্রামকে ডিজিটাল গ্রামে পরিণত করার কাজে সহায়তা করবে। পরীক্ষামূলকভাবে ইতিমধ্যেই এই কাজের জন্য দেশের ৬টি গ্রামকে নির্বাচিত করা হয়েছে। ডিজিগাঁও পরিষেবার মাধ্যমে প্রত্যন্ত গ্রামাঞ্চলে শিল্পোদ্যোগ গড়ে তোলা এবং গোষ্ঠীগত অংশগ্রহণের মাধ্যমে গ্রামীণ জীবন-জীবিকা উন্নয়নের মধ্য দিয়ে সামাজিক রূপান্তরের লক্ষ্যে কাজ করা হবে।
CG/PB/SB……
(Visitor Counter : 34
স্বরাষ্ট্র মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ সকল নাগরিককে তাঁদের সোশ্যাল মিডিয়ার অ্যাকাউন্টে ডিপি-র পরিবর্তন করে ‘তিরঙ্গা’ করার আহ্বান জানিয়েছেন
নয়াদিল্লি, ২ আগস্ট ২০২২
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ দেশের সকল নাগরিককে তাঁদের সোশ্যাল মিডিয়ার অ্যাকাউন্টে ডিপি-র পরিবর্তন করে ‘তিরঙ্গা’ করার আহ্বান জানিয়েছেন। কয়েকটি ট্যুইট বার্তায় শ্রী শাহ বলেছেন, “ ‘আজাদি কা অমৃত মহোৎসব’ উদযাপনের জন্য প্রধানমন্ত্রী নরেন্দ্র মোদীজির আহ্বানে সাড়া দিয়ে আমি আমার সোশ্যাল অ্যাকাউন্টগুলির ডিপি-র পরিবর্তন করে ‘তিরঙ্গা’ করেছি।”
শ্রী শাহ বলেছেন, “জাতীয় পতাকার প্রতি আপনার ভালোবাসা ও শ্রদ্ধা প্রদর্শনের অঙ্গ হিসেবে আপনাদের সকলের কাছে আমার আবেদন, আপনাদের সোশ্যাল মিডিয়া অ্যাকাউন্টগুলির ডিপি পরিবর্তন করে জাতীয় পতাকা করুন।”
PG/CB/DM/
(Visitor Counter : 96
প্রতিরক্ষামন্ত্রক
নৌ-বাহিনীর দক্ষিণাঞ্চলীয় কম্যান্ডে বাংলাদেশ নৌ-বাহিনীর প্রশিক্ষণরত সদস্যদের সফর
নয়াদিল্লি, ২৬ সেপ্টেম্বর, ২০২২
কোচিতে নৌ-বাহিনীর দক্ষিণাঞ্চলীয় কম্যান্ডের মাঝ সমুদ্রে পরিচালনগত প্রশিক্ষণ কেন্রে ্ বাংলাদেশ নৌ-বাহিনীর আটজন প্রশিক্ষণরত সদস্য সফর করেছেন। এই সফরে তাঁরা সমুদ্রযাত্রায় বিভিন্ন হাতে-কলমে অভিজ্ঞতা সঞ্চয় করার পাশাপাশি আগুন নেভানো, যান্রিরাক ত্রুটি মেরামত, আহতদের প্রাথমিক চিকিৎসা এবং সমুদ্রযাত্রায় সুরক্ষার বিষয় নিয়ে প্রশিক্ষণ পেয়েছেন। সফরের সময় দু’দেশের নৌ-বাহিনীর পরিচালনগত বিভিন্ন পদ্ধতি নিয়ে আলাপ-আলোচনা হয়েছে। আট সদস্যের বাংলাদেশের দলটি মাঝ সমুদ্রে প্রশিক্ষণের ক্ষেত্রে ভারতীয় নৌ-বাহিনীর বিভিন্ন পন্থাপদ্ধতি প্রত্যক্ষ করেছে। এর মধ্য দিয়ে প্রশিক্ষণ নেওয়ার সময় ভারতীয় নৌ-বাহিনীর চাহিদার দিকটি প্রকাশিত। এই দৃষ্টান্ত প্রশিক্ষণ সংক্রান্ত বিষয়ে ভারতীয় নৌ-বাহিনীর উৎকর্ষের প্রমাণ দেয়।
(PG/CB/DM
প্রধানমন্ত্রীরদপ্তর
হায়দ্রাবাদের ভোইগুড়ায় মর্মান্তিক অগ্নিকাণ্ডে প্রাণহানির ঘটনায় শোকপ্রকাশ প্রধানমন্ত্রীর; প্রধানমন্ত্রীর জাতীয় ত্রাণ তহবিল থেকে ক্ষতিগ্রস্তদের জন্য এককালীন অর্থ সাহায্যের ঘোষণা
নতুন দিল্লি, ২৩ মার্চ, ২০২২
হায়দ্রাবাদের ভোইগুড়ায় মর্মান্তিক অগ্নিকাণ্ডে প্রাণহানিতে প্রধানমন্ত্রী নরেন্দ্র মোদী শোকপ্রকাশ করেছেন।
প্রধানমন্ত্রীর জাতীয় ত্রাণ তহবিল থেকে মৃতদের পরিবার পিছু ২ লক্ষ টাকা করে অর্থ সাহায্যের ঘোষণা করেছেন তিনি।
প্রধানমন্ত্রীর সচিবালয় থেকে প্রকাশিত ট্যুইট বার্তায় বলা হয়েছে;
“হায়দ্রাবাদের ভোইগুড়ায় মর্মান্তিক অগ্নিকাণ্ডে প্রাণহানির জন্য ব্যথিত। শোকের এই প্রহরে শোকসন্তপ্ত পরিবারগুলির প্রতি সমবেদনা জানাই। প্রধানমন্ত্রীর জাতীয় ত্রাণ তহবিল থেকে মৃতদের পরিবার পিছু ২ লক্ষ টাকা করে এককালীন অর্থ সাহায্য দেওয়া হবে।”
CG/SD/SKD/
(
প্রধানমন্ত্রীরদপ্তর
বালাসাহেব ঠাকরের জন্মবার্ষিকীতে তাঁকে স্মরণ প্রধানমন্ত্রীর
নয়াদিল্লি, ২৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী বালাসাহেব ঠাকরের জন্মবার্ষিকীতে তাঁর স্মৃতিতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন;
“বালাসাহেব ঠাকরেজিকে তাঁর জন্মবার্ষিকীতে স্মরণ করছি। আমি সর্বদাই তাঁর সঙ্গে হওয়া আমার বিভিন্ন আলাপচারিতা মনে রাখবো। তাঁর ছিল প্রগাঢ় জ্ঞান এবং রসবোধ। জনগণের সেবায় তাঁর জীবন উৎসর্গ করেছেন তিনি।”
(PG/PM/NS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০২ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১২৪ কোটি ৯৬ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ৯,৭৬৫ জন।
বর্তমানে কোভিড মুক্ত হওয়ার হার ৯৮.৩৫ শতাংশ।
গত চব্বিশ ঘন্টায় আরোগ্য লাভ করেছেন ৮ হাজার ৫৪৮ জন।
সারা দেশে এ পর্যন্ত মোট সুস্থ হয়েছেন ৩ কোটি ৪০ লক্ষ ৩৭ হাজার ৫৪ জন।
মোট সংক্রমিতের ১ শতাংশের কম, মাত্র ০.২৯ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ৯৯ হাজার ৭৬৩ জন।
দৈনিক সংক্রমিতের হার গত ৫৯ দিন ধরে ২ শতাংশের কম, আজ এই হার ০.৮৯ শতাংশ।
সাপ্তাহিক সংক্রমিতের হার ১৮ দিন ধরে ১ শতাংশের নিচে রয়েছে, বর্তমানে ০.৮৫ শতাংশ।
মোট নমুনা পরীক্ষা হয়েছে ৬৪ কোটি ৩৫ লক্ষ।
CG/CB/SB
(Visitor Counter : 109
প্রতিরক্ষামন্ত্রক
সেনা দিবসের কুচকাওয়াজ
নতুন দিল্লি, ০২ জনুয়ারি, ২০২১
আগামী ১৫ জানুয়ারি কারিআপ্পা প্যারেড গ্রাউন্ডে সেনা দিবসের কুচকাওয়াজ অনুষ্ঠিত হবে। এছাড়াও প্রজাতন্ত্র দিবসের কুচকাওয়াজের পরিপ্রেক্ষিতে ২৩ জানুয়ারি একটি সাংবাদিক বৈঠক অনুষ্ঠিত হবে। সাংবাদিক বৈঠকের স্থান ও সময় পরে ঘোষণা করা হবে।
প্রয়োজনীয় নিরাপত্তা সংক্রান্ত ছাড়পত্র নেওয়ার জন্য সংবাদমাধ্যমকে সেনা বাহিনীর ওয়েবসাইটে আবেদন করতে হবে।
এজন্য নাম, পিআইবির পরিচয় পত্র নম্বর, নির্দিষ্ট সংবাদমাধ্যমের ছবিসহ পরিচয় পত্র, সংবাদ মাধ্যমের নাম, যিনি আবেদন করবেন তাঁর পরিচয় পত্র এবং কি জন্য আবেদন করবেন তা লিখতে হবে।
বিশদ জানার জন্য ০১১-২৩০১৯৬৫৯ এই নম্বরে ফোন করা যেতে পারে। আবেদনপত্র পাঠানোর শেষ দিন ০৫ জানুয়ারি ২০২১।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২১ আগষ্ট, ২০২১
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৫৭.৬১ কোটি টিকা দেওয়া হয়েছে
দেশে এ পর্যন্ত ৩,১৪,৪৮,৭৫৪ জন সুস্থ হয়ে উঠেছেন
বর্তমানে সুস্থতার হার ৯৭.৫৪ শতাংশ
গত ২৪ ঘন্টায় ৩৬,৩৪৭ জন সুস্থ হয়ে উঠেছেন,
মোট সুস্থতার সংখ্যা বেড়ে হয়েছে ৩,১৫,৯৭,৯৮২
গত ২৪ ঘন্টায় ৩৪,৪৫৭ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৬১,৩৪০ যা ১৫১ দিন পর সর্বনিম্ন
মোট আক্রান্তের চেয়ে সক্রিয়ভাবে আক্রান্তের হার ১.১২ শতাংশ যা ২০২০'র মার্চের পর সর্বনিম্ন
সাপ্তাহিক ভিত্তিতে বর্তমানে আক্রান্তের হার ১.৯৮ শতাংশ যা গত ৫৭ দিন ধরে ৩ শতাংশের নিচে
দৈনিক আক্রান্তের হার ২.০০ শতাংশ যা বিগত ২৬ দিন ধরে ৩ শতাংশের নিচে অব্যাহত রয়েছে
এ পর্যন্ত ৫০.৪৫ কোটি নমুনা পরীক্ষা করা হয়েছে
CG/ SB
(
রেলমন্ত্রক
মহারাষ্ট্র, উত্তরপ্রদেশ, মধ্যপ্রদেশ এবং দিল্লীর পর অক্সিজেন এক্সপ্রেস হরিয়ানা এবং তেলেঙ্গানায় পৌঁছেছে
নয়াদিল্লী, ২৯ এপ্রিল, ২০২১
মহারাষ্ট্র, উত্তরপ্রদেশ, মধ্যপ্রদেশ এবং দিল্লীর পর অক্সিজেন এক্সপ্রেস হরিয়ানা এবং তেলেঙ্গানায় পৌঁছছে। ভারতীয় রেল রাজ্যগুলিকে অক্সিজেন এক্সপ্রেস ট্রেন পৌঁছে দিয়ে স্বস্তি প্রদান করেছে। এই ধারা অব্যাহত রেখে আরও ৩টি ট্রেনে তরল অক্সিজেন নিয়ে যাওয়া হচ্ছে অথবা ট্রেনগুলি লোডিং প্ল্যান্টের পথে রয়েছে। আশা করা যাচ্ছে আগামী ২৪ ঘন্টায় ভারতীয় রেল প্রায় ৬৪০ মেট্রিক টন তরলীকৃত চিকিৎসা অক্সিজেন পৌঁছে দেবে।
উত্তরপ্রদেশে পঞ্চম অক্সিজেন এক্সপ্রেস ট্রেন পৌঁছে গেছে ।এই ট্রেনের ৫টি ট্যাঙ্কারে ৭৬.২৯ মেট্রিক টন তরলীকৃত অক্সিজেন রয়েছে।এর মধ্যে একটি ট্যাঙ্কার বারাণসীতে এবং বাকি চারটি ট্যাঙ্কার লক্ষ্ণৌতে পৌঁছেছে। ষষ্ঠ অক্সিজেন এক্সপ্রেস ট্রেনটি আশা করা যাচ্ছে খুব শীঘ্রই লক্ষ্ণৌতে পৌঁছাবে। এই ট্রেনের ৪টি ট্যাঙ্কারে ৩৩.১৮ মেট্রিক টন তরলীকৃত অক্সিজেন রয়েছে।
হরিয়ানায় ২টি ট্যাঙ্কার সহ প্রথম অক্সিজেন ট্রেনটি খুব শীঘ্রই পৌঁছবে। আশা করা যাচ্ছে ওড়িশার অঙ্গুল থেকে আজ এই ট্রেনটি রওনা দেবে। হরিয়ানায় এই নিরবচ্ছিন্ন অক্সিজেন ট্রেন পরিবহণের মাধ্যমে রাজ্যের কোভিড-১৯ রোগীদের অক্সিজেন সরবরাহ পুনরায় সুনিশ্চিত করবে।
তেলেঙ্গানা সরকারও ভারতীয় রেলের কাছে অক্সিজেন এক্সপ্রেস পৌঁছে দেওয়ার জন্য অনুরোধ জানিয়েছে।ইতিমধ্যে সেকেন্দ্রাবাদ থেকে ৫টি খালি ট্যাঙ্কার অঙ্গুলে রওনা হয়েছে। আশা করা যাচ্ছে আগামীকাল সেটি অঙ্গুলে পৌঁছাবে।
প্রয়োজনীয় রাজ্যগুলিতে অক্সিজেন পরিবহণ পরিষেবা অব্যাহত রাখার জন্য ভারতীয় রেল প্রস্তুত রয়েছে। রাজ্যগুলিতে রেল প্রয়োজনীয় অক্সিজেন ট্যাঙ্কার পৌঁছেও দিচ্ছে। এমনকি দ্রুততার সঙ্গে অক্সিজেন সরবরাহ অব্যাহত রাখতে রেল যথেষ্টই তৎপর রয়েছে। এই তরলীকৃত অক্সিজেন বহনকারী ক্রায়জেনিক কার্গোগুলির পরিবহণের ক্ষেত্রে বেশকিছু সীমাবদ্ধতাও রয়েছে। পাশাপাশি এই অক্সিজেন এক্সপ্রেস ট্রেন যাতে স্বাচ্ছন্দ্যের সঙ্গে সুনির্দিষ্ট গন্তব্যে পৌঁছে যায়, তারজন্য পরিকল্পনা গ্রহণ করা হয়েছে।
SC/SS/NS
(Visitor Counter : 177
কেন্দ্রীয়মন্ত্রিসভা
ন্যাশনাল ইনস্টিটিউট অফ মেন্টাল হেল্থ রিহ্যাবিলিটেশন ভোপালের পরিবর্তে মধ্যপ্রদেশের সেহোরে করার সম্মতি কেন্দ্রীয় মন্ত্রিসভার
নয়াদিল্লি, ৩ অক্টোবর, ২০১৮
ন্যাশনাল ইনস্টিটিউট অফ মেন্টাল হেল্থ রিহ্যাবিলিটেশন  মধ্যপ্রদেশের সেহোর জেলায় গড়ে হবে বলে। নতুন দিল্লীতে আজ  প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে এই সিদ্ধান্ত অনুমোদিত হয়েছে। ইতিপূর্বে গত ১৬ই মে মন্ত্রিসভার বৈঠকে দেশের প্রথম এনআইএমএইচআর মধ্যপ্রদেশের ভোপালে প্রতিষ্ঠা করা হবে বলে স্থির হয়েছিল। আজকের বৈঠকে গৃহীত সিদ্ধান্তের ফলে ভোপালের বদলে সেহোর জেলায় এই প্রতিষ্ঠান গড়ে তোলা হবে।
এনআইএমএইচআর দেশের মধ্যে প্রথম উন্নতমানের মানসিক স্বাস্থ্য চিকিৎসার একটি প্রতিষ্ঠান হিসেবে গড়ে উঠবে। মানসিক চিকিৎসার জন্য মানবসম্পদ তৈরি করা ও এক্ষেত্রে গবেষণার জন্য একটি পুরোধা প্রতিষ্ঠান হিসেবে এনআইএমএইচআর কাজ করবে।
CG/SC/DM/…
(Visitor Counter : 65
বিদ্যুৎমন্ত্রক
এনটিপিসি নারী সমতা দিবসে মহিলা ইঞ্জিনিয়ারদের নিয়ে গঠিত একটি দলের নিয়োগের কথা ঘোষণা করেছে
নতুন দিল্লি, ২৬ আগস্ট, ২০২১
আজ নারী সমতা দিবসে ন্যাশনাল থারমাল পাওয়ার কর্পোরেশন, এনটিপিসি তাদের প্রথম মহিলা ইঞ্জিনিয়ারদের নিয়োগের কথা ঘোষণা করেছে। মহিলা ইঞ্জিনিয়ার এক্সিকিউটিভ ট্রেনি পদে নিয়োগের জন্য ২০২১ সালের এপ্রিল মাসে বিজ্ঞাপন প্রকাশিত হয়েছিল। গেট প্রবেশিকা পরীক্ষা-২০২১- এর পারফরমেন্সের ভিত্তিতে ইলেকট্রিক্যাল, মেকানিক্যাল, ইলেকট্রনিক্স এন্ড ইন্সট্রুমেন্টেশন ডিসিপ্লিনস- এই তিনটি পর্যায়ে মহিলাদের নিয়োগ করা হয়েছিল। এনটিপিসির পক্ষ থেকে ৫০ জনকে নির্বাচিত করা হয়। এরমধ্যে ৩০ জন মহিলা গত ৩১ জুলাই থেকে ৬ আগস্ট পর্যন্ত কাজে যোগ দিয়েছেন।
CG/ SB
(Visitor Counter : 141